Diari Oficial de la Generalitat Valenciana


Sumari del DOGV 4456, del 10-03-2003 (2003/2587)

ACORD de 31 de gener de 2003, de la Comissió Territorial d'Urbanisme de València, relatiu a la Modificació núm. 15 del Pla General d'Ordenació Urbana de Mislata.
-----------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2587


Data del document
:   31-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Mislata
    * pla d'urbanisme

ACORD de 31 de gener de 2003, de la Comissió Territorial d'Urbanisme de València, relatiu a la Modificació núm. 15 del Pla General d'Ordenació Urbana de Mislata. [2003/2587]
  
Vist l'expedient remés per l'Ajuntament de Mislata referit a la Modificació núm. 15 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió realitzada el dia 27 de setembre de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 27 de desembre de 2001. L'expedient complet té entrada en el registre de la Comissió Territorial d'Urbanisme de València amb data 5 de febrer de 2002.
  
Segon
  
El projecte consta de memòria justificativa, estudi d'impacte ambiental i plans d'informació i d'ordenació.
  
Tercer
  
L'objecte de la modificació és ampliar la reserva de sòl dotacional, destinada a usos múltiples, en la partida el Quint, abraça una superfície de 6.000 m², aproximadament, i afecta sòl no urbanitzable qualificat com a protecció agrícola.
  
La modificació es justifica en la necessitat de preveure nou sòl dotacional en un municipi que es caracteritza per tindre un terme municipal constret.
  
Quart
  
Amb data 28 de novembre de 2002, la directora general de Planificació i Gestió del Medi, ha emés Declaració d'Impacte Ambiental favorable.
  
Cinqué
  
Mislata disposa de Pla General aprovat definitivament per la Comissió Territorial d'Urbanisme en sessió de 29 de març de 1988, i s'han tramitat diverses modificacions puntuals i planejament de desenrotllament.
  
Amb data 31 de maig de 2001, la Comissió Territorial d'Urbanisme de València, va adoptar l'acord d'aprovar definitivament la Modificació núm. 10 del Pla General d'Ordenació Urbana, l'objecte de la qual era l'establiment d'una reserva dotacional per a usos esportius en sòl no urbanitzable comú de 8.374 m² de superfície ?al costat del Centre d'Educació Secundària i a la zona qualificada com a dotacional escolar-, alterant simultàniament la qualificació del sòl implicat, que passaria de sòl no urbanitzable de protecció agrícola a sòl no urbanitzable comú.
  
Respecte d'esta modificació, és d'assenyalar que en l'acord citat es feia constar que la citada reserva ?es vorà afectada pel projecte de Ronda Nord de Mislata elaborat per la Direcció General d'Obres Públiques de la COPUT. A este respecte, s'entendrà com a zona de reserva viària, una banda de la dotació pretesa, confrontant amb la parcel·la de l'Institut de Formació Professional, de 50 m d'amplària en el costat nord i de 40 m en el costat sud, tot això, de conformitat amb les necessitats del projecte mencionat?. Observació esta que afecta l'àmbit que ens ocupa.
  
Amb data 30 d'abril de 2002, el director general d'Urbanisme i Ordenació Territorial, emet informe favorable respecte de la modificació que ens ocupa.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 28 de gener de 2003, va emetre informe relatiu al projecte que ens ocupa, i complix així el que preceptua l'artcile 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 31 de gener de 2003, acorda: aprovar definitivament la Modificació núm. 15 del Pla General d'Ordenació Urbana de Mislata.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 31 de gener de 2003.- El secretari de la Comissió Territorial d'Urbanisme: José Manuel Palau Navarro.